જોકે આ બધી અત્યારે તો બહુ લાંબા ગાળાની વાતો કહેવાય અને તે ક્યારે થાય તે કહી શકાય તેવું નથી. પણ આવા સંશોધનોના નૈતિક પાસાંની ચર્ચા પણ પશ્ચિમમાં તો ઘણી થાય છે. અનેક સંસ્થાઓ ત્યાં એવી પણ બની છે જે આધુનિક શોધોની માનવ અસ્તિત્વ પર થનારી સારી કે ખરાબ અસરોના વિગતે લેખ-જોખા કરે છે. કેનેડાની આવી એક સંસ્થા ઇટીસી ગ્રૂપનું કહેવું છે કે આવા સંશોધનો આપણને એવા પ્રશ્નોમાં દોરી જશે જેનો સમાજ કે સરકારો પાસે કોઇ ઉકેલ નહીં હોય.